उड़ान भरने से ठीक पहले रोकी गई इंडिगो फ्लाइट, सभी यात्री सुरक्षित  
उदयपुर से बेंगलुरू जाने वाली थी फ्लाइट 
इंडिगो 6E 979, एयरबस A320neo डेढ़ घंटे देरी से थी
इंडिगो को प्रैट एंड व्हिटनी इंजन के साथ दिक्कत का सामना करना पड़ रहा है
उदयपुर में बुधवार को एक इंडिगो विमान को उड़ान भरने से फौरन पहले रोक दिया गया. विमान रनवे पर था और उड़ान भरने वाला था तभी उसके केबिन में धुआं उठा. जिसके बाद बेंगलुरु जाने वाली ये हवाई यात्रा रोक दी गई. विमान में बैठे सभी यात्रियों को सुरक्षित विमान से उतार लिया गया. बता दें कि  इंडिगो 6E 979, एयरबस A320neo डेढ़ घंटे देरी से चल रही थी.
 
Udaipur: Smoke was detected in an Indigo Udaipur-Bengaluru flight before take-off today. The aircraft was removed from the main runway; All passengers safe. #Rajasthanpic.twitter.com/VjE2sx8gPC

इससे पहले पिछले हफ्ते इंडिगो के ही दो A320neo विमानों को मिड एयर इंजन वाइब्रेशन के चलते जमीन पर उतार लिया गया था. बता दें कि इंडिगो को प्रैट एंड व्हिटनी इंजन के साथ दिक्कत का सामना करना पड़ रहा है.
अमेरिका के फेडरल एवियेशन एडमिनिस्ट्रेशन ने बीते महीने दुनिया भर में A320neo चालकों से कहा था कि वे विमान के लो प्रेशर टरबाइन में आवश्यक सुधार कर लें. डायरेक्टोरेट जनरल ऑफ सिविस एवियेशन ने इस बाबत कहा था कि इंडिगो अपने सभी A320neos विमानों के सभी इंजन में लो प्रेशर टरबाइन में सुधार करें.
यह भी पढ़ें- IndiGo के विमान में उड़ान के दौरान गड़बड़ी, आनन-फानन में एयरपोर्ट पर उतारा गया
डीजीसीए ने यहां तक कहा था कि एयरलाइन्स के प्रयासों से हम पूरी तरह संतुष्ट नहीं हैं. डीडीसीए ने चेताया था कि अगर इंजन में सुधार नहीं किया गया तो सभी A320neo विमानों की उड़ान पर रोक लगा दी जाएगी. 
बता दें कि इंडिगो के पास 100 A320neo विमान हैं, जिनमें से अधिकतर विमानों में एक इंजन में अभी तक सुधार नहीं किया गया है.